PMIndiaData/PMIndiaSum huggingface dataset:
நேதாஜி சுபாஷ் சந்திரபோஸ் பிறந்த நாளில் அவருக்கு பிரதமர் அஞ்சலி

நேதாஜி சுபாஷ் சந்திரபோஸின் பிறந்த நாளையொட்டி பிரதமர் திரு நரேந்திர மோடி அவருக்கு அஞ்சலி செலுத்தியுள்ளார். “23 ஜனவரி 1897 அன்று “நண்பகலில் ஒரு மகன் பிறந்துள்ளான்” என்று ஜானகிநாத் போஸ் அவரது டைரியில் எழுதியுள்ளார்”. இந்த மகன் வீரமிக்க சுதந்திர போராளியாகவும், சிந்தனையாளராகவும் மாறியதுடன், ஒரு நல்ல காரணத்திற்காக – இந்தியாவின் சுதந்திரத்திற்காக அவரது வாழ்நாள் முழுவதையும் அர்ப்பணித்தார். நான் குறிப்பிடுவது நேதாஜி போஸைத் தான், அவரது பிறந்த நாளில் நாம் அவரை பெருமிதத்துடன் நினைவுகூர்வோம். காலனி ஆதிக்கத்தை எதிர்ப்பதில், நேதாஜி சுபாஷ் சந்திரபோஸின் வீரமிக்க மற்றும் வரலாற்றில் அழிக்க முடியாத பங்களிப்புக்காக, இந்தியா எப்போதும் அவருக்கு நன்றியுடையதாக இருக்கும். சக இந்தியர்களின் முன்னேற்றத்திற்காகவும், நலனுக்காகவும் பாடுபட்டவர் அவர்” என்று பிரதமர் தெரிவித்துள்ளார்.d.
மகாத்மா காந்தி பிறந்த தினத்தன்று பிரதமர் மோடி அவருக்கு மரியாதை செலுத்தினார்

தேசத் தந்தை மகாத்மா காந்தியின் பிறந்த தினத்தை முன்னிட்டு பிரதமர் திரு. நரேந்திர மோடி அவருக்கு மரியாதை செலுத்தினார். ”தூய்மை என்பது மகாத்மா காந்தியின் மனதிற்கு நெருக்கமாக இருந்தது. தூய்மை இந்தியா இயக்கத்திற்கான நமது லட்சியத்திற்கு மீண்டும் உறுதி எடுப்போம். நமது தேசத் தந்தையின் கனவினை நனைவாக்குவோம். தூய்மையான இந்தியா நமது வளர்ச்சி பாதையை மெருகூட்டும். மேலும், அது ஏழைகளுக்கு பயன் அளிக்கும்” என்று பிரதமர் கூறியுள்ளார்.
உலகளாவிய பட்டிடார் வணிக உச்சிமாநாட்டை ஏப்ரல் 29 அன்று பிரதமர் தொடங்கி வைப்பார்

சர்தார்தாம் ஏற்பாடு செய்துள்ள உலகளாவிய பட்டிடார் வணிக உச்சிமாநாட்டை ஏப்ரல் 29 அன்று காணொலிக் காட்சி மூலம் பிரதமர் திரு நரேந்திர மோடி தொடங்கி வைப்பார். பட்டிடார் சமூகத்தின் சமூக பொருளாதார வளர்ச்சிக்கு முக்கியத்துவம் அளிக்கும் வகையில், 2026 இயக்கத்தின் கீழ், சர்தார்தாம் இந்த உச்சிமாநாட்டிற்கு ஏற்பாடு செய்துள்ளது. இது இரண்டாண்டுகளுக்கு ஒருமுறை நடத்தப்படுகிறது. 2018, 2020 ஆகிய ஆண்டுகளில் முதல் இரண்டு உச்சிமாநாடுகள் காந்திநகரில் நடைபெற்றன. தற்போதைய மாநாடு சூரத்தில் நடைபெறவுள்ளது. இந்த உச்சிமாநாட்டின் மையப்பொருள் தற்சார்பு சமூகத்திலிருந்து, தற்சார்பு குஜராத் மற்றும் இந்தியா என்பதாகும். இந்த சமூகத்தில் உள்ள சிறு, நடுத்தர, பெரிய தொழில் நிறுவனங்களை ஒருங்கிணைப்பது இம்மாநாட்டின் நோக்கமாகும். இளைஞர்களுக்கு ஊக்கம் அளிக்க புதிய தொழில் முனைவோரை உருவாக்கி ஆதரவு அளிப்பதும், பயிற்சியும் வேலைவாய்ப்பு உதவி செய்வதும் இதன் மற்றொரு நோக்கமாகும். இந்த 3 நாள் உச்சிமாநாடு ஏப்ரல் 29 தொடங்கி மே 1 வரை நடைபெறும்.
இந்தியாவின் ஜி20 தலைமைத்துவத்தின் இலச்சினை, கருப்பொருள் மற்றும் இணையதளத்தை பிரதமர் நவம்பர் 8ஆம் தேதி வெளியிடுகிறார்

இந்தியாவின் ஜி20 தலைமைத்துவத்திற்கான இலச்சினை, கருப்பொருள் மற்றும் இணையதளத்தை பிரதமர் நவம்பர் 8ஆம் தேதி மாலை 4.30 மணிக்கு காணொலி மூலம் வெளியிடுகிறார் பிரதமரின் தொலைநோக்குப் பார்வையால் வழிநடத்தப்பட்டு, இந்தியாவின் வெளியுறவுக் கொள்கை உலக அரங்கில் தலைமை வகிக்கும் வகையில் உருவாகி வருகிறது. இந்த திசையில் ஒரு குறிப்பிடத்தக்க படியாக, இந்தியா டிசம்பர் 1, 2022 முதல் ஜி20 தலைமைப் பொறுப்பை ஏற்கவுள்ளது. சர்வதேச முக்கியத்துவம் வாய்ந்த பிரச்சனைகளில் உலகளவில் பங்களிக்க ஜி20 தலைமைத்துவம் இந்தியாவிற்கு ஒரு தனித்துவமான வாய்ப்பை வழங்குகிறது. நமது ஜி20 தலைமைக்கான இலச்சினை, கருப்பொருள், இணையதளம் ஆகியவை இந்தியாவின் செய்தி மற்றும் அதிக முன்னுரிமைகளை உலகளவில் பிரதிபலிக்கும். ஜி20 என்பது உலக மொத்த உள்நாட்டு உற்பத்தியில் 85%, உலகளாவிய வர்த்தகத்தில் 75% மற்றும் உலக மக்கள்தொகையில் மூன்றில் இரண்டு பங்கைக் கொண்ட சர்வதேச பொருளாதார ஒத்துழைப்புக்கான முதன்மை மன்றமாகும். ஜி20 தலைமையின் போது, நாடு முழுவதும் பல இடங்களில் 32 வெவ்வேறு துறைகளில் சுமார் 200 கூட்டங்களை இந்தியா நடத்தும். அடுத்த ஆண்டு நடைபெறவுள்ள ஜி20 உச்சி மாநாடு, இந்தியாவால் நடத்தப்படும் மிக உயரிய சர்வதேசக் கூட்டங்களில் ஒன்றாக இருக்கும்.
கிறிஸ்துமஸ் பண்டிகையையொட்டி மக்களுக்குப் பிரதமர் வாழ்த்துத் தெரிவித்துள்ளார்

கிறிஸ்துமஸ் பண்டிகையையொட்டி மக்களுக்குப் பிரதமர் திரு நரேந்திர மோடி வாழ்த்துத் தெரிவித்துள்ளார். ட்விட்டர் செய்தியில் பிரதமர் கூறியிருப்பதாவது: “அனைவருக்கும் கிறிஸ்துமஸ் வாழ்த்துக்கள்! சேவை, இரக்கம், பணிவு ஆகியவற்றுக்கு அதிமுக்கியத்துவம் அளித்துள்ள இயேசு கிறிஸ்துவின் வாழ்க்கையையும், மதிப்புமிக்க போதனைகளையும், நாம் நினைவுகூர்வோம். அனைவரும் ஆரோக்கியத்தோடும், வளமாகவும் இருக்கட்டும். அனைத்து இடங்களிலும் நல்லிணக்கம் நிலைக்கட்டும்”.
உத்திரப் பிரதேச மாநிலம் அவுரியாவில் நிகழ்ந்த சாலை விபத்தில் உயிரிழந்தவர்களின் வாரிசுகளுக்கு சிறப்புத் தொகை வழங்குவது குறித்து பிரதமர் அறிவிப்பு

உத்திரப் பிரதேச மாநிலம் அவுரியாவில் நிகழ்ந்த சாலை விபத்தில் உயிரிழந்தவர்கள் ஒவ்வொருவரின் அடுத்த வாரிசுக்கும் தலா ரூ. 2 லட்சம் சிறப்புத் தொகை பிரதமர் தேசிய நிவாரண நிதியிலிருந்து வழங்குவதற்கு பிரதமர் திரு. நரேந்திர மோடி ஒப்புதல் வழங்கியுள்ளார். உத்திரப் பிரதேச மாநிலம் அவுரியாவில் நிகழ்ந்த சாலை விபத்தில் காயமுற்ற ஒவ்வொருவருக்கும் தலா ரூ. 50,000/- சிறப்புத் தொகையை வழங்கவும் பிரதமர் ஒப்புதல் அளித்துள்ளார்.
இந்தியா – டென்மார்க் இடையே புதுப்பிக்கத்தக்க எரிசக்தி மற்றும் காற்றாலை மின் உற்பதி தொடர்பான துறைகளில் இருதரப்பு ஒத்துழைப்புக்கான ஒப்பந்தத்திற்கு மத்திய அமைச்சரவை ஒப்புதல்

பிரதமர் திரு நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில், இந்தியாவின் புதிய மற்றும் புதுப்பிக்கத்தக்க எரிசக்தித் துறைக்கும், டென்மார்க் அரசின் எரிசக்தி மற்றும் பருவநிலை துறைக்கும் இடையே, புதுப்பிக்கத்தக்க எரிசக்தி மற்றும் கடலோர காற்றாலை மின்சக்தித் துறைகளில் ஒத்துழைப்பதற்கான ஒப்பந்தத்திற்கு ஒப்புதல் அளிக்கப்பட்டது. புதுப்பிக்கத்தக்க எரிசக்திக்கான டேனிஷ் உயர் சிறப்பு மையம் ஒன்றை இந்தியாவில் அமைப்பதற்கும் அனுமதி அளிக்கப்பட்டது. இந்த ஒப்பந்தம் மார்ச் – 2009ல் புதுதில்லியில் கையெழுத்தானது. எரிசக்தி மற்றும் கடலோர காற்றாலை மின் உற்பத்தி திட்டங்களை நிர்வகிப்பதில் தொழில்நுட்ப திறனை மேம்படுத்துவது உள்ளிட்டவற்றுக்காக இந்த ஒப்பந்தம் கையெழுத்தாகி உள்ளது. அதே போன்று இந்தியாவில் அமையவிருக்கும் டேனிஷ் உயர் சிறப்பு மையம், காற்று, சூரியசக்தி, நீர் மின் உற்பத்தி மற்றும் மின்சார சேமிப்பு தொழில்நுட்பங்கள் தொடர்பான சோதனை மற்றும் ஆராய்ச்சி பணிகளை மேற்கொள்ள உதவிகரமாக இருக்கும். இந்த ஒப்பந்தம் இருநாடுகளிடையேயான இருதரப்பு ஒத்துழைப்பை வலுப்படுத்தவும் உதவிகரமாக இருக்கும்
பிரதமர் மற்றும் மாலத்தீவு அதிபர் இடையே தொலைபேசி உரையாடல்

மாலத்தீவு அதிபர், மேன்மைமிகு, திரு. இப்ராகிம் முகமது சொலிஹ் உடன், பிரதமர் திரு. நரேந்திர மோடி இன்று தொலைபேசியில் உரையாடினார். தங்களது நாடுகளில் தற்போதைய கொவிட்-19 பாதிப்பு நிலைமைகளைப் பற்றி இரு தலைவர்களும் ஒருவருக்கொருவர் தகவல்களை பரிமாறிக்கொண்டனர். சார்க் நாடுகளுக்கிடையே ஒத்துக்கொள்ளப்பட்ட ஒருங்கிணைப்பு முறைகள் நன்றாக அமல்படுத்தப்படுத்தப்படுவதாக அவர்கள் திருப்தி தெரிவித்தனர். மாலத்தீவுக்கு ஏற்கனவே அனுப்பப்பட்ட இந்திய மருத்துவக் குழுவும், இந்தியாவால் அன்பளிப்பாக அளிக்கப்பட்ட அத்தியாவசிய மருந்துகளும், தீவுகளில் நோய் பரவலைக் கட்டுப்படுத்துவதில் பங்காற்றியதை அறிந்து பிரதமர் மகிழ்ச்சி அடைந்தார். மாலத்தீவைப் போன்ற சுற்றுலாவை சார்ந்த பொருளாதாரத்துக்கு பெரும் தொற்று விடுத்துள்ள கடினமான சவால்களைப் பற்றி பேசிய பிரதமர், கொவிட்-19இன் சுகாதார மற்றும் பொருளாதார பாதிப்பை குறைக்க இந்தியாவின் ஆதரவு தொடருமென மாலத்தீவு அதிபருக்கு உறுதி அளித்தார். தற்போதைய சுகாதார சிக்கல்களால் ஏற்படும் பிரச்சினைகள் குறித்தும், இருதரப்பு ஒத்துழைப்பின் இதர அம்சங்கள் குறித்தும் தங்களது அலுவலர்கள் தொடர்ந்து தொடர்பில் இருப்பார்கள் என இரு தலைவர்களும் ஒத்துக் கொண்டனர்.
கண் பார்வையற்றோருக்கான 20 ஓவர் கிரிக்கெட் உலகக் கோப்பை போட்டியை வென்ற இந்திய அணிக்கு பிரதமர் பாராட்டு

கண் பார்வையற்றோருக்கான 20 ஓவர் கிரிக்கெட் உலகக் கோப்பை போட்டியை வென்ற இந்திய அணிக்கு பிரதமர் திரு நரேந்திர மோடி பாராட்டு தெரிவித்துள்ளார். இந்திய மாற்றுத்திறனாளிகள் கிரிக்கெட் சங்கத்தின் ட்விட்டர் பதிவைப் பகிர்ந்து ட்வீட் செய்துள்ள பிரதமர், “நமது வீரர்களால் இந்தியா பெருமிதம் அடைகிறது. கண் பார்வையற்றோருக்கான 20 ஓவர் கிரிக்கெட் உலகக் கோப்பையை நாம் வென்றிருப்பது மட்டற்ற மகிழ்ச்சி அளிக்கிறது. நம் அணி வீரர்களுக்கு பாராட்டுகள், அவர்களது எதிர்கால முயற்சிகளுக்கு நல்வாழ்த்துகள்”, என்று குறிப்பிட்டுள்ளார்.
2017 தொகுப்பு ஐ.பி.எஸ் பயிற்சி அலுவலர்கள் பிரதமருடன் சந்திப்பு

2017 ஆம் ஆண்டு தொகுப்பினைச் சேர்ந்த சுமார் 100 இந்திய காவல் பணிப் பயிற்சி அலுவலர்கள் பிரதமர் திரு. நரேந்திர மோடியை இன்று சந்தித்துப் பேசினர். பயிற்சி அலுவலர்களுடன் பேசிய பிரதமர், அவர்கள் மேற்கொள்ள உள்ள பல்வேறு பொறுப்புகளில் அர்ப்பணிப்புடனும் சிறப்பாகவும் செயல்பட வேண்டியதன் முக்கியத்துவம் குறித்து எடுத்துரைத்தார். பணியின் போது உயிர் இழந்த 33,000 காவல் படையினரின் தியாகத்தை பிரதமர் நினைவுக்கூர்ந்தார். சிறந்த நிர்வாகம், ஒழுக்கம் மற்றும் நடத்தை, பெண்களுக்கு அதிகாரமளித்தல், தடய அறிவியல் போன்றவையும் இந்த சந்திப்பின்போது போது விவாதிக்கப்பட்டன.
சீனா, கொரியா, வியட்நாம், மங்கோலியா புத்தாண்டு – பிரதமர் வாழ்த்து

சீனா, கொரியா, வியட்நாம், மங்கோலியா நாடுகளின் புத்தாண்டை ஓட்டி பிரதமர் திரு. நரேந்திர மோடி அந்த நாடுகளின் மக்களுக்கு வாழ்த்து தெரிவித்துள்ளார். “சீன புத்தாண்டு தொடந்குவதால் அனைவருக்கும் வாழ்த்துக்கள். வரும் ஆண்டு உங்கள் வாழ்க்கையில் அமைதியையும் மகிழ்ச்சியையும் வளமையும் கொண்டுவரட்டும். உலகம் முழுவதும் உள்ள எனதருமை கொரிய நண்பர்களுக்கு எனது சியோல்லால் வாழ்த்துகள். வரும் ஆண்டு பெரும் மகிழ்ச்சியையும் வளர்ச்சியையும் அளிக்க வேண்டும் என்று பிரார்த்தனை செய்கிறேன். டெட் விழா கொண்டாடும் தருணத்திலும் வசந்த காலம் வருவதாலும் வியட்நாம் மக்களுக்கு எனது புத்தாண்டு வாழ்த்துக்களை தெரிவித்துகொள்கிறேன். மங்கோலியாவில் உள்ள என் சகோதர சகோதரிகளுக்கு சாகான்சார் வாழ்த்துகள். வரவிருக்கும் இந்த அற்புதமான ஆண்டு வெற்றி, மகிழ்ச்சி மற்றும் நல்ல சுகாதாரத்தை வழங்கட்டும்” என்று பிரதமர் தெரிவித்துள்ளார்.
தேசிய விளையாட்டு தினத்தை முன்னிட்டு விளையாட்டு ஆர்வலர்களுக்கு பிரதமர் வாழ்த்து

தேசிய விளையாட்டு தினத்தை முன்னிட்டு விளையாட்டு ஆர்வலர்களுக்கு பிரதமர் திரு. நரேந்திர மோடி வாழ்த்து தெரிவித்துள்ளார். “தேசிய விளையாட்டு தினத்தை முன்னிட்டு அனைத்து விளையாட்டு ஆர்வலர்களுக்கும் வாழ்த்துகள். தனிச்சிறப்பு மிக்க ஹாக்கி வீரர், மேஜர் தியான்சந்த் அவர்களின் பிறந்த நாளை முன்னிட்டு அவருக்கு நான் புகழ் அஞ்சலி செலுத்துகிறேன். ஆரோக்கியமான இந்தியாவிற்கு பங்களிக்கும் விளையாட்டு மற்றும் உடல்தகுதி தொடர்பான நடவடிக்கைகளுக்கு முக்கியத்துவம் அளிக்குமாறு மக்களை கேட்டுக்கொள்கிறேன். பல்வேறு விளையாட்டு போட்டிகளில் இந்தியாவின் பிரதிநிதியாக பங்கேற்ற அனைவருக்கும் நான் தலைவணங்குகிறேன். அவர்களின் கடின உழைப்பும், உறுதியும் பல்வேறு சாதனைகளுக்கு வழி வகுத்துள்ளது. விளையாட்டு துறைக்கு இந்த ஆண்டு சாதகமாக அமைந்து, ஆசிய விளையாட்டு போட்டிகள் 2018 மற்றும் காமன்வெல்த் விளையாட்டு போட்டிகளில் நமது இந்திய வீரர்கள் மிக சிறப்பாக விளையாடியுள்ளனர்” என்று பிரதமர் தனது வாழ்த்து செய்தியில் குறிப்பிட்டுள்ளார்.
தேர்வு குறித்த விவாதத்தின் மீது ஆர்வம் மிகுந்திருப்பதைப் பிரதமர் பாராட்டியுள்ளார்

இந்த ஆண்டின் தேர்வு குறித்த விவாதத்திற்குத் தங்களின் மதிப்புமிகு கருத்துக்களைப் பகிர்ந்து கொண்டுள்ள லட்சக்கணக்கான மக்களின் ஆர்வமிகுதிக்குப் பிரதமர் திரு.நரேந்திர மோடி பாராட்டு தெரிவித்துள்ளார். தேர்வு குறித்த விவாதத்திற்குப் பங்களிப்பு செய்துள்ள மாணவர்கள், பெற்றோர்கள், ஆசிரியர்கள் ஆகியோருக்கும் அவர் நன்றி தெரிவித்துள்ளார். டுவிட்டரில் பிரதமர் கூறியிருப்பதாவது; “இந்த ஆண்டின் தேர்வு குறித்த விவாதத்திற்கு காட்டப்பட்டுள்ள ஆர்வம் சிறப்பானது. லட்சக்கணக்கானோர் தங்களின் மதிப்புமிகு கருத்துக்களையும், அனுபவங்களையும் பகிர்ந்துள்ளனர். இதற்குப் பங்களிப்பு செய்திருக்கும் அனைத்து மாணவர்கள், பெற்றோர்கள், ஆசிரியர்கள் ஆகியோருக்கு நான் நன்றி தெரிவிக்கிறேன். ஏப்ரல் 1 அன்று நிகழ்ச்சியை எதிர்பார்த்திருங்கள்.”
விசாகப்பட்டினத்தில் சர்வதேச கப்பல் அணிதிறன் ஆய்வு 2016 – பிரதமர் பங்கேற்பு

விசாகப்பட்டினத்தில் நடைபெறும் சர்வதேச கப்பல் அணி திறனாய்வு 2016 – ல் பிரதமர் திரு நரேந்திர மோடி பங்கேற்றார். இந்தியக் குடியரசுத் தலைவரின் முன்னிலையில் சர்வதேசக் கடற்படைக் கப்பலணி திறன் ஆய்வு மற்றும் விமான அணிவகுப்பு இன்று நடைபெற்றது. வல்வேறு நாடுகளின் கடற்படைகளை ஒன்று திரட்டியதோடு இந்திய கடற்படையின் வலிமையையும் இது பிரதிபலித்தது. இந்திய கடற்படையின் உள்நாட்டு தொழில்நுட்ப திறன்களைப் பிரதிபலிக்கும் கடல்சார் கண்காட்சியை பிரதமர் பார்வையிட்டார். கண்காட்சி நடைபெற்ற அதே இடத்தில் இந்தியாவில் உள்ள பல்வேறு கலைஞர்களின் வேலைப்பாடுகளைக் கொண்டிருந்த ஓவியம் மற்றும் கைவினைக் கண்காட்சியையும் பிரதமர் பார்வையிட்டார். இந்தியக் கடற்படை சிம்போனிக் வாத்தியக்குழு வழங்கிய குடியரசுத் தலைவரின் பேண்ட் வாத்திய இசை நிகழ்ச்சியில் பிரதமர் பங்கேற்றார். விசாகப்பட்டினத்தில் நாளை நடைபெறவுள்ள சர்வதேச கப்பல் அணித்திறன் ஆய்வின் ஒரு பகுதியான நடவடிக்கை செயல்விளக்கத்தை பார்வையிட்ட பின் பிரதமர் உரையாற்ற உள்ளார்.
ஜப்பானின் புதிய பிரதமர் மேன்மை தங்கிய கிஷிதா ஃபியுமியோவுக்கு பிரதமர் வாழ்த்து தெரிவித்துள்ளார்

ஜப்பானின் புதிய பிரதமராக தேர்வு செய்யப்பட்டுள்ள மேன்மை தங்கிய கிஷிதா ஃபியுமியோவுக்குப் பிரதமர் திரு நரேந்திர மோடி வாழ்த்து தெரிவித்துள்ளார். இது தொடர்பாக டிவிட்டரில் அவர் வெளியிட்டுள்ள செய்தியில், ‘ஜப்பானின் புதிய பிரதமராக தேர்வு செய்யப்பட்டுள்ள மேன்மை தங்கிய கிஷிதா ஃபியுமியோவுக்கு மனமார்ந்த வாழ்த்துக்கள். இந்தியா – ஜப்பான் இடையேயான சிறப்பு உத்திகள் மற்றும் உலகளாவிய கூட்டுறவை வலுப்படுத்தவும், நமது பிராந்தியத்திலும் அதற்கு அப்பாலும் அமைதி மற்றும் வளத்தை மேம்படுத்தவும் உங்களுடன் இணைந்து பணியாற்றுவதை எதிர் நோக்கியிருப்பதாகவும் பிரதமர் திரு.நரேந்திர மோடி குறிப்பிட்டுள்ளார்.
பிரதமர் நாளை அசாம் செல்கிறார்

பிரதமர் திரு. நரேந்திர மோடி நாளை அசாமிற்கு செல்கிறார். அங்கு தின்சுக்கியா மாவட்டத்தில் பிரம்மபுத்திரா ஆற்றின் குறுக்கே கட்டப்பட்டுள்ள தோலா-சாடியா பாலத்தை அவர் திறந்து வைக்கிறார். குவஹாத்தியில் எய்ம்ஸ் மருத்துவமனை அமைக்கவும், கோகாமுக்கில் இந்திய விவசாய ஆராய்ச்சி நிலையத்தை அமைப்பது ஆகிய இரண்டு வளர்ச்சித் திட்டங்களுக்கு பிரதமர் அடிக்கல் நாட்டுகிறார். மாலையில் கானாபாராவில் பொதுக்கூட்டத்தில் பிரதமர் உரையாற்றுகிறார். அசாமிற்கு தான் செல்ல உள்ளது பற்றியும் அங்கு பங்கேற்கும் நிகழ்ச்சிகள் பற்றியும் பிரதமர் தொடர்ச்சியான டுவிட்டர் பதிவுகள் மூலம் தெரிவித்திருந்தார். அசாம் மக்களை சந்திக்க மிகவும் ஆவலாக இருப்பதாக பிரதமர் குறிப்பிட்டு இருந்தார். “நாளை நான் அசாம் செல்ல உள்ளேன். அங்கு பல்வேறு நிகழ்ச்சிகளில் பங்கேற்கிறேன். இந்த வாய்ப்பின் மூலம் அசாம் மக்களுடன் கலந்துரையாடுவதற்கு ஆவலாக உள்ளேன். எய்ம்ஸ் மற்றும் ஐ.ஏ.ஆர்.ஐ. ஆகிய இரண்டு முக்கிய திட்டங்களுக்கு நான் அடிக்கல் நாட்டுகிறேன். இந்த இரு திட்டங்களும் அசாம் மற்றும் வடகிழக்கு மாநிலங்களின் வளர்ச்சியை துரிதப்படுத்தும். தோலா சடியா பாலம் நாளை திறக்கப்படும். இந்த பால திட்டம் நம் நாட்டின் முக்கியமான கட்டமைப்பு திட்டங்களில் ஒன்றாகும். மாலையில் நான் கானாபாரா என்ற இடத்தில் பொதுக்கூட்டத்தில் உரையாற்றுகிறேன். நீங்கள் என் உரையை உங்கள் கைபேசியில் காணலாம். அதற்கான சுட்டி http://nm4.in/dnldapp ” என்று பிரதமர் தனது டுவிட்டர் செய்தியில் குறிப்பிட்டுள்ளார்.
வாரணாசியில் தூய்மைப் பணியில் பிரதமர் பங்கேற்பு, பசுதான ஆரோக்ய மேளாவை பார்வையிட்டார், ஷாஹன்ஷாபூரில் மக்கள் மத்தியில் உரையாற்றினார்

பிரதமர் திரு. நரேந்திர மோடி, வாரணாசியில் ஷாஹன்ஷாபூர் கிராமத்தில் இரட்டைக் குழி கழிவறை கட்டும் பணியில் உடல் உழைப்பு தானம் செய்தார். கிராம மக்களுடன் அவர் கலந்துரையாடினார். கிராமத்தை திறந்தவெளி கழிப்பிடம் இல்லாததாக உருவாக்குவதாக மக்கள் உறுதியேற்றனர். கழிவறைக்கு “இஜ்ஜத் கர்” (கவுரவ இல்லம்) என பெயரிட்ட அவர்களின் உந்துதலை அவர் பாராட்டினார். கிராமத்தில் ஏற்பாடு செய்யப்பட்ட பசுதான ஆரோக்ய மேளாவை பிரதமர் பார்வையிட்டார். அந்த வளாகத்தில் மேற்கொள்ளப்படும் பல்வேறு சுகாதாரம் மற்றும் மருத்துவ செயல்பாடுகள் பற்றி அவருக்கு விவரிக்கப்பட்டது. கால்நடைகளுக்கு அறுவை சிகிச்சைகள் செய்வது, அல்ட்ரா சோனோகிராபி எடுப்பது உள்ளிட்டவை இதில் அடங்கும். இந்த நிகழ்ச்சியின் போது மக்கள் மத்தியில் உரையாற்றிய பிரதமர், பசுதான ஆரோக்ய மேளாவுக்கு வெற்றிகரமாக ஏற்பாடு செய்தமைக்காக உத்தரப்பிரதேச முதல்வர் யோகி ஆதித்யநாத்துக்கும், மாநில அரசுக்கும் பாராட்டு தெரிவித்தார். மாநிலத்தில் கால்நடை பராமரிப்புத் துறைக்கு பயன்தரக் கூடியதாக இந்தப் புதிய முயற்சி இருக்கும் என்று அவர் கூறினார். பால் உற்பத்தி அதிகரிப்பது மக்களுக்கு பொருளாதார பலன் கிடைக்க வழி வகுக்கும் என்றார் அவர். நாட்டின் பிற பகுதிகளைப் போல, பால் உற்பத்தித் துறையில் கிடைக்கும் லாபங்களை கூட்டுறவு அமைப்புகள் ஒன்று சேர்க்க வேண்டும் என அவர் கேட்டுக் கொண்டார். நல்ல நிர்வாகத்தில் மக்களின் நலனுக்குதான் முன்னுரிமை என்று கூறிய பிரதமர், 2022 ஆம் ஆண்டுக்குள் விவசாய வருமானங்களை இரட்டிப்பாக உயர்த்துவது என்ற வாக்குறுதியை மீண்டும் வலியுறுத்தினார். மண்வள அட்டைகள் விவசாயிகளுக்கு கணிசமான பலன்களைத் தருவதாக அவர் குறிப்பிட்டார். நமது சுதந்திரப் போராட்ட வீரர்கள் காண விரும்பிய இந்தியாவை 2022 ஆம் ஆண்டுக்குள் உருவாக்குவதில் ஒவ்வொருவரும் ஆக்கபூர்வமான பங்களிப்பை வழங்க வேண்டும் என்று பிரதமர் கேட்டுக் கொண்டார். “தூய்மை நமது பொறுப்பு” என்ற எண்ணம், எல்லோரிடத்திலும் உருவாக்கப்பட வேண்டும் என்று அவர் வலியுறுத்தினார். ஏழைகளின் ஆரோக்கியத்தைப் பாதுகாப்பது, நல்வாழ்வை உறுதி செய்வதில் இது முக்கிய பங்காற்றும் என்றார் அவர். ஸ்வச்தா என்பது தனக்கு பிரார்த்தனை போன்றது என்றும், ஏழைகளுக்கு சேவை செய்வதற்கு தூய்மை என்பதும் ஓர் வழிமுறை என்றும் பிரதமர் கூறினார்.
ஆப்பிள் நிறுவன தலைமை நிர்வாக அதிகாரி திரு. டிம் குக் பிரதமருடன் சந்திப்பு

ஆப்பிள் நிறுவன தலைமை நிர்வாக அதிகாரி டிம் குக் இன்று பிரதமர் திரு. நரேந்திர மோடியை சந்தித்தார். சமீபத்திய தேர்தல் முடிவுகளுக்காக பிரதமருக்கு வாழ்த்துகளை தெரிவித்துக் கொண்ட திரு. குக் தனது இந்திய வருகைபற்றி அவருடன் விவாதித்தார். தமக்கு உற்சாகமான வரவேற்பு கிடைத்ததாக மகிழ்ச்சி தெரிவித்தார். நாட்டின் பல பகுதிகளுக்கும் மேற்கொண்ட தமது பயணம் பற்றியும் இளைஞர்கள் உட்பட தொழில் முனைவோர் மற்றும் திரைப்பட கலைஞருடன் தமது சந்திப்பு குறித்தும் எடுத்துரைத்தார். மும்பையில் சித்தி விநாயகர் கோவிலில் வழிபட்டது பற்றியும் கிரிக்கெட் போட்டியை ரசித்தது குறித்தும் எடுத்துரைத்தார். திரு. குக் வருகையை பாராட்டிய பிரதமர் இந்தியாவில் நேரில் காண்பதே நம்புவதுதான் என்று குறிப்பிட்டு இங்கு பெறும் அனுபவங்கள் திரு. குக்கின் வர்த்தக சம்பந்தமான முடிவுகளை நிச்சயம் ஊக்குவிக்கும் என்றும் குறிப்பிட்டார். இந்தியாவில் ஆப்பிள் நிறுவனத்தின் எதிர்காலத் திட்டங்கள் குறித்து பிரதமரிடம் திரு. குக் பகிர்ந்து கொண்டார். இந்தியாவிலேயே ஆப்பிள் தயாரிப்பை தொடங்குவது குறித்தும் சில்லறை விற்பனைக்கான வாய்ப்புகள் குறித்தும் அவர் விரிவாக பேசினார். இந்திய இளைஞர்களின் அற்புதமான திறமைகளை புகழ்ந்த திரு. குக் அவர்களின் இந்த திறமைகளை பயன்படுத்த ஆப்பிள் நிறுவனம் விரும்புகிறது என்றார். இந்தியாவில் ஆப்பிள் நிறுவனத்திற்கு அளப்பரிய வாய்ப்புகள் இருப்பதாகவும் அவர் கூறினார். ஐதராபாதில் ஆப்பிள் நிறுவனம் அமைக்கும் நில வரைபடப் பிரிவு குறித்தும் அவர் விளக்கமாக எடுத்துரைத்தார். தொழில் தொடங்குவதற்கான முறைகளை எளிமைப் படுத்துவதில் பிரதமரின் முன்முயற்சிகளை அவர் பாராட்டினார். புதுப்பிக்கத்தக்க எரிசக்தி விஷயத்தில் பிரதமரின் முன் முயற்சிகளை திரு. குக் புகழ்ந்தார். ஆப்பிள் நிறுவனம் தனது செயல்பாட்டுக்கு 93 சதவீதம் புதுப்பிக்கத்தக்க எரிசக்தியையே பயன்படுத்துகிறது என்றும் அனைத்து நடவடிக்கைகளையும் புதுப்பிக்கத்தக்க எரிசக்தி மூலமாக செயல்படுத்த திட்டமிட்டுள்ளது என்றும் அவர் தெரிவித்தார். திரு. குக்குடன் வந்திருந்த ஆப்பிள் நிறுவன குழுவினர், ராஜஸ்தான் மாநிலத்தின் ஊரகப் பகுதிகளில் புதுப்பிக்கத்தக்க எரிசக்தி முயற்சியில் தங்களின் அனுபவத்தை விவரித்தார்கள். அங்கு கிராமங்களுக்கு புதுப்பிக்கத்தக்க எரிசக்தி மூலம் மின்சாரம் வழங்கப்பட்டுள்ளது குறித்தும் சூரியசக்தி சாதனங்களை இணைத்து உருவாக்குவதில் அந்த மாநில பெண்கள் பெற்றுள்ள திறமையையும் அவர்கள் எடுத்துரைத்தார்கள். ஆப்பிள் நிறுவனத்தின் வளர்ச்சி மற்றும் புதுப்பிக்கத்தக்க எரிசக்தி சாதனங்கள் தயாரிப்பில் கிடைத்த பிரத்யேக அனுபவங்களை பிரதமரும் திரு. குக்கும் பகிர்ந்து கொண்டார்கள். பிரதமர் தாம் தொடங்கி உள்ள டிஜிட்டல் இந்தியா முயற்சிகளை குறிப்பிட்டு, கல்வி, சுகாதாரம், விவசாயிகளின் வருவாயை உயர்த்துவதில் மின்னணு முறையின் பயன்பாட்டை கொண்டுவருவதே டிஜிட்டல் இந்தியா திட்டத்தின் நோக்கம் என்று கூறினார். சைபர் பாதுகாப்பு, தகவல்களின் ரகசியத்தை காப்பது ஆகிய அம்சங்களையும் அவர்கள் விவாதத்தில் இடம் பெற்றது. சைபர் குற்றங்களால் எழும் சவால்களை சந்திக்க உலக சமுதாயத்திற்கு உதவும்படி திரு. குக்கை பிரதமர் வலியுறுத்தினார். நரேந்திர மோடி மொபைல் செயலியின் மேம்படுத்தப்பட்ட இணைய தளத்தை திரு. டிம் குக் தொடங்கி வைத்தார்.
லடாக்கில் உள்ள லே பகுதிக்கு பிரதமர் பயணம்

பிரதமர் திரு. நரேந்திர மோடி, தமது ஒருநாள் லே, ஜம்மு மற்றும் ஸ்ரீநகர் பயணத்தின் முதற்கட்டமாக இன்று (03.02.2019) லடாக் பிராந்தியத்தில் உள்ள லே வந்தடைந்தார். அங்கு அவர், பல்வேறு வளர்ச்சித் திட்டங்களை தொடங்கிவைத்து / புதிய திட்டங்களுக்கு அடிக்கல் நாட்டினார். கடுங்குளிரையும் பொருட்படுத்தாது மக்கள் பெருமளவில் திரண்டிருந்ததை பாராட்டிய பிரதமர், “கடினமான சூழ்நிலைகளில் வாழ்ந்து வருபவர்கள், அனைத்து விதமான சிரமங்களையும் எதிர்கொள்ள வேண்டியிருக்கிறது. நீங்கள் காட்டும் அன்பு, நான் கடினமாக உழைப்பதற்கு பெரும் ஊக்கமளிக்கும்” என்று தெரிவித்துள்ளார். லடாக் பல்கலைக்கழகத்தை தொடங்கிவைத்துப் பேசிய அவர், “லடாக் பிராந்தியத்தின் மொத்த மக்கள் தொகையில் 40% அளவிற்கு இளம் மாணவர்கள் தான் உள்ளனர். இப்பகுதிக்கென ஒரு பல்கலைக்கழகம் வேண்டும் என்ற கோரிக்கை நீண்டநாளாக இருந்து வந்தது. லடாக் பல்கலைக்கழகம் தொடங்கப்பட்டிருப்பதன் மூலம் இந்தக் கோரிக்கை நிறைவேற்றப்பட்டுள்ளது” என்றார். இந்தப் பல்கலைக்கழகம் லே, கார்கில், நுப்ரா, ஸன்ஸ்கர், திராஸ் மற்றும் கால்ட்சி ஆகிய பகுதிகளில் அமையும் பட்டப்படிப்பு கல்லூரிகளை ஒருங்கிணைப்பதாக அமைவதுடன், மாணவர்களின் வசதி கருதி, இதன் நிர்வாக அலுவலகங்கள் லே மற்றும் கார்கிலில் செயல்படும். ததாங் கிராமத்தின் அருகே உள்ள தா பகுதியில் 9 மெகாவாட் நீர்மின் திட்டம் மற்றும் ஸ்ரீநகர் – அலூஸ்டெங் – டிராஸ் – கார்கில் – லே இடையிலான 220 கிலோவோல்ட் மின் பகிர்மானத் திட்டத்தையும் பிரதமர் தொடங்கிவைத்தார். அப்போது பேசிய பிரதமர், ”தாமதப்படுத்தும் கலாச்சாரத்தை நாம் பின்தள்ளி இருக்கிறோம் என்றார்”. தம்மால் அடிக்கல் நாட்டப்படும் அனைத்து திட்டங்களையும் தாமே தொடங்கிவைப்பதை தமது அரசு உறுதி செய்திருப்பதாகவும் அவர் குறிப்பிட்டார். லடாக்கில் ஐந்து புதிய சுற்றுலா மற்றும் மலையேற்றப்பாதைகளும் இன்று திறக்கப்பட்டன இந்த நிகழ்ச்சியில் பேசிய பிரதமர், ஒரு நகரம் அனைத்து வகைகளிலும் இணைக்கப்படும்போது, அங்குள்ள மக்களின் வாழ்க்கை எளிதாவதுடன், பொருளாதாரமும் மேம்படும் என்றார். பிலாஸ்பூர் – மணாலி – லே இடையிலான ரயில் பாதை பணிகள் நிறைவடையும் போது, தில்லி-லே இடையிலான பயண தூரமும் குறையும் என்று அவர் குறிப்பிட்டார்,, லே-வில் உள்ள குஷோக் பாகுலா ரிம்போச்சி (கே.பி.ஆர்) விமான நிலையத்தின் புதிய முனைய கட்டடத்திற்கு அடிக்கல் நாட்டுவதற்கான பெயர்ப்பலகைகையையும் பிரதமர் திறந்துவைத்தார். இந்தப் புதிய முனையம், அனைத்து நவீன வசதிகளுடன், பயணிகள் எளிதாக வந்து செல்லக் கூடியதாக அமையும். இந்தப் புதிய திட்டங்கள் மூலம், மின்சாரம் மற்றும் சாலை வசதிகள் மேம்படுவதுடன், இந்தப் பிராந்தியத்தில் சுற்றுலாப் பயணிகளின் வருகையும் அதிகரிக்கும் என்று அவர் குறிப்பிட்டார். அத்துடன் ஏராளமான கிராம மக்களின் வாழ்வாதாரத்திற்கும் அதிக வாய்ப்புகள் உருவாகும். இதுதவிர, பாதுகாக்கப்பட்ட பகுதிக்கான அனுமதி காலமும் 15 நாட்களாக அதிகரிக்கப்பட்டுள்ளது. இதன்மூலம் சுற்றுலாப் பயணிகள் லே பகுதியில் நீண்ட நாட்கள் தங்கியிருந்து தங்களது பயணத்தை அனுபவிக்கலாம். லடாக் பிராந்திய மலைப்பகுதி மேம்பாட்டு கவுன்சில் சட்டத்தில் சில மாற்றங்கள் செய்யப்பட்டிருப்பதாகக் கூறிய பிரதமர், இந்த கவுன்சிலின் செலவுகளை எதிர்கொள்ள கூடுதல் அதிகாரம் வழங்கப்பட்டிருப்பதாகவும் தெரிவித்தார். தற்போது இந்த சுயாட்சி கவுன்சில், இப்பகுதியின் வளர்ச்சிக்காக வழங்கப்பட்ட தொகையை விடுவித்திருப்பதாகவும் அவர் குறிப்பிட்டார். மத்திய அரசின் இடைக்கால நிதிநிலை அறிக்கையில், பழங்குடி வகுப்பினரின் நலனுக்கான நிதி 30%-ம், ஷெட்யூல்டு வகுப்பினரின் மேம்பாட்டுக்கான நிதி ஏறக்குறைய 35% அதிகரிக்கப்பட்டிருப்பதாகவும் பிரதமர் தெரிவித்தார்.
கிராமப்புறங்களுக்கான பிரதமரின் வீட்டுவசதித் திட்டத்தின் கீழ், உத்தரபிரதேசத்தைச் சேர்ந்த சுமார் 6 லட்சத்திற்கும் மேற்பட்ட பயணாளிகளுக்கான நிதியுதவியை 20, ஜனவரி அன்று பிரதமர் விடுவிக்க உள்ளார்

கிராமப்புறங்களுக்கான பிரதமரின் வீட்டுவசதித் திட்டத்தின் கீழ், உத்தரபிரதேச மாநிலத்தைச் சேர்ந்த 6.1 லட்சம் பயனாளிகளுக்கு, ரூ.2,691 கோடி நிதியுதவியை பிரதமர் திரு.நரேந்திர மோடி, 20 ஜனவரி, 2021 அன்று பகல் 12 மணியளவில் காணொலிக்காட்சி வாயிலாக நடைபெறும் நிகழ்ச்சியில் விடுவிக்க உள்ளார். மத்திய ஊரக வளர்ச்சித்துறை அமைச்சர், உத்தரபிரதேச முதலமைச்சர் ஆகியோர் இந்நிகழ்ச்சியில் பங்கேற்கின்றனர். கிராமப்புறங்களுக்கான, பிரதமரின் வீட்டுவசதித் திட்டத்தின் கீழ், ஏற்கனவே, முதல் தவணைத் தொகையை பெற்ற 80 ஆயிரம் பயனாளிகளுக்கான இரண்டாவது தவணைத் தொகை, 5.30 லட்சம் பயனாளிகளுக்கான முதல் தவணைத் தொகை ஆகியவை, தற்போது விடுவிக்க உள்ள நிதியுதவியில் அடங்கும். கிராமப்புறங்களுக்கான பிரதமரின் வீட்டுவசதித் திட்டம் “2022-க்குள் அனைவருக்கும் வீட்டுவசதி” ஏற்படுத்தித் தரப்படும் என பிரதமர் அறிவித்ததற்கிணங்க, கிராமப்புறங்களுக்கான பிரதமரின் வீட்டுவசதித் திட்டம், என்ற பெயரிலான முன்னோடித் திட்டம், 20 நவம்பர், 2016 அன்று தொடங்கப்பட்டது. இத்திட்டத்தின் கீழ், நாடு முழுவதும் இதுவரை 1.26 கோடி வீடுகள் கட்டி முடிக்கப்பட்டுள்ளன. கிராமப்புறங்களுக்கான பிரதமரின் வீட்டுவசதித் திட்டப் பயனாளிகள் ஒவ்வொருவருக்கும், 100% நிதியுதவியாக, தலா ரூ.1.20 லட்சம் (சமவெளிப் பகுதிகளில்) மற்றும் ரூ.1.30 லட்சம் (மலைப்பிரதேச மாநிலங்கள்/ வடகிழக்கு மாநிலங்கள்/ இடர்ப்பாடு மிகுந்த பகுதிகள்/ ஜம்மு -காஷ்மீர் மற்றும் லடாக் யூனியன் பிரதேசங்கள்/ ஐஏபி/ இடதுசாரி தீவிரவாதத்தால் பாதிக்கப்பட்ட மாவட்டங்களுக்கு) வழங்கப்படுகிறது. கிராமப்புறங்களுக்கான பிரதமரின் வீட்டுவசதித் திட்டப் பயனாளிகளுக்கு, யூனிட் நிதியுதவி தவிர, மகாத்மா காந்தி தேசிய ஊரக வேலை உறுதித் திட்டத்தின் மூலம், திறன் பயிற்சிபெறாத தொழிலாளர்களின் ஒத்துழைப்பும் வழங்கப்படுவதோடு, கிராமப்புறங்களுக்கான தூய்மை இந்தியா இயக்கம் அல்லது வேறு பிற பிரத்யேக நிதியுதவித் திட்டத்தின் கீழ், நவீன கழிப்பறைகள் கட்டுவதற்காகவும் ரூ.12,000 நிதியுதவி வழங்கப்படுகிறது. மத்திய அரசு மற்றும் மாநில/யூனியன்பிரதேச அரசுகளின் பிற திட்டங்களுடன் இணைத்து, பிரதமரின் உஜ்வலா திட்டத்தின்கீழ் சமையல் எரிவாயு இணைப்பு, மின்சார இணைப்பு, ஜல்ஜீவன் இயக்கத்தின்கீழ் பாதுகாக்கப்பட்ட குடிநீர் வசதிகளும் செய்து தரப்படுகிறது.